::::生平.万历壬午举人何三畏族子。天启元年辛酉科举人，二年（1622年）壬戌科进士。授南京兵部主事，陞郞中，淸马政，练水师有功，迁礼部，擢福建提学副使。福宁州在海中，航海来试，患风涛，万化捐赀建馆于州学，使就州考，州人德之。厯官至江西湖东参政，时张普薇以邪敎惑众作乱，连陷郡邑。万化募兵措饷，广布方畧，败贼于神冈，给免死牌招其胁从，众皆投戈星散，追获普薇斩之，湖东平。以疾吿归，旋迁广东按察使，不赴，卒年七十有五。